b'\n_START_ARTICLE_\nEugen Weidmann\n_START_SECTION_\nBiografia\n_START_PARAGRAPH_\nWeidmann va n\xc3\xa9ixer a Frankfurt del Main, Alemanya, en la fam\xc3\xadlia d\'un empresari dedicat a l\'exportaci\xc3\xb3, i all\xc3\xad va anar a escola. Quan va esclatar la Primera Guerra Mundial, el van enviar amb els seus avis; en aquella \xc3\xa8poca \xc3\xa9s quan va comen\xc3\xa7ar a robar. Durant la d\xc3\xa8cada dels anys \'20, va passar cinc anys a la pres\xc3\xb3 de Saarbr\xc3\xbccken per robatori. _NEWLINE_Durant el temps que va passar a la pres\xc3\xb3, Weidmann va con\xc3\xa8ixer a dos homes que acabarien convertint-se en els seus companys delinq\xc3\xbcents: Roger Million i Jean Blanc. Despr\xc3\xa9s de la seva posada en llibertat, van decidir treballar junts segrestant a turistes rics que visitessin Fran\xc3\xa7a i robar els seus diners. Van llogar una casa a Saint-Cloud, prop de Par\xc3\xads, amb aquest objectiu.\n_START_SECTION_\nSegrestos\n_START_PARAGRAPH_\nEl seu primer intent de segrest va acabar en fallida, ja que la v\xc3\xadctima es va resistir tant que els va obligar a deixar-lo anar. El juliol de 1937, doncs, van tornar-ho a intentar, havent conegut Weidmann a Jean De Koven, una jove ballarina de 22 anys de Nova York, que estava visitant una tieta, Ida Sackheim, a Par\xc3\xads. Impressionada per l\'alt i ben plantat alemany, De Koven va escriure a un amic: "Acabo de con\xc3\xa8ixer a un encantador alemany molt intel\xc2\xb7ligent que s\'anomena Siegfried. Potser vaig cap  cap a un altre paper Wagneri\xc3\xa0 - qui sap? Dem\xc3\xa0 el visito a la seva vila, situada en un lloc molt bonic al costat d\'un fam\xc3\xb3s casalot que Napole\xc3\xb3 va regalar a Josefina." Durant la seva cita van estar fumant, i "Siegfried" li va donar una ampolla de llet. Ella li va fer fotos amb la seva c\xc3\xa0mera nova, que m\xc3\xa9s tard van trobar al costat del seu cos, i que al revelar-les van mostrar imatges del seu assass\xc3\xad. Weidmann, despr\xc3\xa9s, la va estrangular i la va enterrar al jard\xc3\xad de la vila. Ella tenia 300 francs en efectiu i 430 d\xc3\xb2lars en xecs de viatge, que el grup va enviar a l\'amant de Million, Collette Tricot, per cobrar. Sackheim va rebre una carta demanant 500 d\xc3\xb2lars per recuperar la seva neboda. El germ\xc3\xa0 de De Koven, Henry, va viatjar posteriorment a Fran\xc3\xa7a oferint 10.000 francs de recompensa del seu pare Abraham per recollir informaci\xc3\xb3 sobre la jove.\n_START_SECTION_\nArrest\n_START_PARAGRAPH_\nPolicies de Seguretat, liderats per un jove inspector anomenat Primborgne, van seguir a Weidmann fins a la finca gr\xc3\xa0cies a una targeta de visita abandonada a l\'oficina de Lesobre. Quan va arribar a casa seva, Weidmann es va trobar amb dos policies que l\'esperaven. Convidant-los a entrar, es va regirar i va disparar tres vegades contra els agents amb una pistola. Tot i que estaven desarmats, els agents de policia ferits van aconseguir reduir a Weidmann, deixant-lo inconscient amb un martell que hi havia all\xc3\xad._NEWLINE_Weidmann va resultar ser un detingut molt cooperatiu, confessant tots els seus assassinats, incloent el de Koven, l\'\xc3\xbanic pel qual va mostrar-se penedit. Es va registrar que, en aquest sentit, va exposar: "Ella era amable i confiada... Quan vaig arribar a la gola, va caure com una nina."_NEWLINE_El judici per assassinat de Weidmann, Million, Blanc i Tricot a Versalles, realitzat el mar\xc3\xa7 de 1939, va ser el m\xc3\xa9s gran realitzat des del de Henri D\xc3\xa9sir\xc3\xa9 Landru, el modern Barbablava, 18 anys abans. Un dels advocats de Weidmann, Vincent de Moro-Giafferi, de fet, havia defensat a Landru. Tamb\xc3\xa9 hi va ser present la novelista francesa Colette, contractada per Paris-Soir per escriure un article sobre Weidmann._NEWLINE_Weidmann i Million van ser condemnats a pena de mort, mentre que Blanc fou condemat a vint mesos de pres\xc3\xb3 i Tricot absolt. La sent\xc3\xa8ncia de Million va ser, posteriorment, commutada a cadena perp\xc3\xa8tua.\n_START_SECTION_\nExecuci\xc3\xb3\n_START_PARAGRAPH_\nEl 17 de juny de 1939 Weidmann va ser decapitat als afores de la pres\xc3\xb3 de Saint-Pierre, al municipi de Versalles. La "conducta hist\xc3\xa8rica" dels espectadors va ser tan escandalosa que el President franc\xc3\xa8s Albert Lebrun va prohibir immediatament tota execuci\xc3\xb3 p\xc3\xbablica futura. Sense que les autoritats ho sabessin, des d\'un apartament adjacent a la pres\xc3\xb3 es va filmar l\'execuci\xc3\xb3._NEWLINE_L\'actor brit\xc3\xa0nic Christopher Lee, que tenia 17 anys en aquell moment, va ser testimoni d\'aquest esdeveniment. El periodista australi\xc3\xa0 Alan Moorehead, com explica en la seva obra sobre la Campanya del nord d\'\xc3\x80frica Trilogia africana, tamb\xc3\xa9 hi va assistir.'